open-index/open-wikipedia-markdown huggingface dataset:
Manuel Charlín

**Manuel Charlín Gama**, nado en Vilanova de Arousa o 17 de novembro de 1932 e finado na mesma vila o 31 de decembro de 2021, foi un empresario e contrabandista galego. Foi o patriarca da saga familiar chamada clan dos Charlíns.

## Traxectoria 
En xullo de 1989 foi detido pola Garda Civil. Trala operación Nécora foi de novo detido, saíndo finalmente absolto. En 1999 foi condenado a 20 anos de prisión por transportar 600 quilos de cocaína desde Colombia en 1989. En 2003 foi condenado pola Audiencia Nacional Española por branqueo de capital e delitos contra a facenda pública.

Estivo en prisión entre 1990 e o 17 de xullo de 2010, cando foi posto en liberdade. Cumpriu as súas penas no centro penitenciario da Lama e no cárcere de Córdoba.

Estivo casado e foi pai de seis fillos. Faleceu o 31 de decembro de 2021, con 89 anos, por mor dunha caída no seu domicilio de Vilanova de Arousa.

## Clan
En 1996 foron detidos todos os membros do clan e embargados os seus bens por un valor de 30 millóns de euros. A conserveira Charpo (de Vilanova) e a cocedeira Sochar (na Illa de Arousa).

En xullo de 2010, pouco antes da posta en liberdade de Manuel Charlín, varios membros do clan foron detidos na operación policial Repesca.

Manuel Baúlo Trigo, patriarca do clan dos Caneos, foi asasinado a tiros en 1994 por uns sicarios colombianos por delatar ao clan dos Charlíns. O seu fillo, Daniel Baúlo Carballo, foi detido en maio de 2005 na operación Tul.

### Manuel Charlín
Manuel Charlín Gama casou con Josefa Pomares Martínez (†2012) e tiveron seis fillos:
* Adelaida Charlín Pomares.
* Josefa Charlín Pomares. Que tivo por filla a Noemí Outón Charlín.
* Teresa Charlín Pomares. Que tivo por filla a Natalia Somoza Charlín.
* Manuel Charlín Pomares.
* Melchor Charlín Pomares.
* Óscar Charlín Pomares.

### José Luís Charlín Gama
*Rosa Charlín

### José Benito Charlín Gama
Finado en maio de 2005 por unha trombose con 61 anos.

## Notas 
## Véxase tamén 
### Bibliografía 
*
*

### Outros artigos 
* Fariña (libro)
* Fariña (serie de televisión)
Gang of Four (grupo musical)

**Gang of Four** é unha banda inglesa de post-punk procedente de Leeds, no norte de Inglaterra. A formación orixinal estaba composta polo vocalista Jon King, o guitarrista Andy Gill, o baixista Dave Allen e o batería Hugo Burnham. A banda estivo activa dende 1977 ata 1983 e reuniuse dúas veces nos anos 90 con King e Gill. No 2004 a formación orixinal volvería a tocar, pero no 2006 Allen foi substituído no baixo por Thomas McNeice e Burnham na batería por Mark Heaney.

A banda toca unha mestura de punk rock, funk e dub reggae, facendo énfase nos problemas sociais e políticos. Gang of Four é amplamente considerada unha das principais bandas do movemento post-punk de finais dos 70 e principios dos 80. Nos seus álbums *Songs of the Free* e *Hard* suavizaron algunhas das súas cualidades máis discordantes, e aproximáronse cara ao dance-punk e a música disco. O seu disco de estrea, *Entertainment!*, foi coocado no posto 490 da lista da *Rolling Stone* dos "500 mellores álbums de todos os tempos" (na revisión da lista en 2012 pasaría ao posto 483), e foi listado por Pitchfork Media como o 8º mellor álbums dos 70. David Fricke, da *Rolling Stone*, describiu a Gang of Four como "probablemente a mellor banda con motivación política do rock & roll".

## Influencia 
Gang of Four foi unha grande influencia nun bo número de grupos de rock alternativo durante os anos 80 e 90, aínda que poucos dos seus seguidores adoptaron o seu punto de vista artístico ou político. O líder de R.E.M. Michael Stipe citou a Gang of Four como unha das súas principais influencias; Flea dos Red Hot Chili Peppers afirmou que Gang of Four foi a principal guía nos primeiros tempos da súa banda (Andy Gill de feito produciu o álbum de estrea dos Chili Peppers). Kurt Cobain dixo que Nirvana comezou como "unha estafa de Gang of Four".

## Discografía 
## Notas 
## Véxase tamén 
### Ligazóns externas 
* Páxina da banda
The Monks

**Monks** é unha banda de garage rock, formada por estadounidense baseados en Alemaña a mediados dos anos 60. O grupo reuniuse en 1999 e dende entón continúan facendo concertos, a pesar de que non gravaron máis álbums no estudio. The Monks destacaron na música da súa época, e converteuse nunha banda de culto entre moitos músicos e artistas.

## Influencias 
Entre os artistas que se sabe que teñen a The Monks coma influencia atópanse The White Stripes, Henry Rollins, The Beastie Boys e Jello Biafra de Dead Kennedys e The Fall. Esta última banda versionou os temas "I Hate You" e "Oh, How to Do Now" no seu álbum de 1990 *Extricate* (cos títulos "Black Monk Theme Part I" e "Black Monk Theme Part II" respectivamente), así como a canción "Shut Up!" no seu álbum de 1994 *Middle Class Revolt*. The Fall tamén versionou "Higgledy-Piggledy" para o tributo a The Monks *Silver Monk Time*.

## Discografía 
## Véxase tamén 
### Ligazóns externas 
* Páxina da banda
Estorde, Toba, Cee

**Estorde** é un lugar da parroquia de Toba no concello coruñés de Cee na comarca de Fisterra. Tiña 147 habitantes no ano 2011 segundo datos do Instituto Nacional de Estadística, 78 homes e 69 mulleres.

Aquí sitúase a praia de Estorde.

## Lugares e parroquias
### Lugares da parroquia de Toba
### Parroquias de Cee
The Germs

**The Germs** é unha banda de punk rock dos Ánxeles formada a finais dos anos 70 e activa orixinalmente de 1977 ata 1980. O seu sinxelo de 1977 "Forming/Sexboy (live)" é considerado a primeira gravación de punk rock dos Ánxeles. A súa primeira formación estaba composta polo vocalista Darby Crash, o guitarrista Pat Smear, a baixista Lorna Doom e o batería Don Bolles. Separouse despois do suicidio de Crash o 7 de decembro de 1980. de The Germs reformouse no ano 2005 con Shane West substituíndo a Darby Crash. A banda editou só un álbum, *(GI)* de 1979 (producido por Joan Jett) e apareceu no documental *The Decline of Western Civilization* que trata sobre o movemento punk dos Ánxeles.

## Discografía 
* *Forming/Sexboy (directo)* - 7", 1977 (What? Records)
* *Lexicon Devil EP* - 7" EP, 1978 (Slash Records)
* *(GI)* - LP, 1979 (Slash Records)
* *The Decline of Western Civilization Soundtrack (temas en directo)* - LP, 1980 (Slash Records)
* *What We Do Is Secret* - LP, 1981 (Slash Records)
* *Live At The Whisky, First Show Ever* - LP, 1981 (Mohawk/Bomp Records)
* *Germicide* - LP 1985 (ROIR)
* *Germs (MIA) - The Complete Anthology* - LP 1993 (Slash/Rhino Records)
Fifty Foot Hose

**Fifty Foot Hose** é unha banda de rock psicodélico formada en San Francisco a finais da década de 1960 e reformada a mediados da década de 1990. Foi un dos primeiros grupos en fusionar o rock e a música experimental. Como outras poucas bandas da época (sobre todo nos Estados Unidos), trataron de combinar os sons contemporáneos do rock con instrumentos electrónicos e ideas compositivas de vangarda.

## Grupo orixinal 
A banda orixinal estaba formada por tres membros nucleares; o fundador e baixista Louis "Cork" Marcheschi, o guitarrista David Blossom, e a súa muller, a vocalista Nancy Blossom, xunto con Kim Kimsey (batería) e Larry Evans (guitarra). Interesado nas ideas de compositores experimentais como Edgard Varèse, John Cage, Terry Riley e George Antheil, construíu o seu propio instrumento electrónico personalizado a partir dunha combinación de elementos como theremíns, fuzzboxes, un tubo de cartón, e un altofalante dun bombardeiro da segunda guerra mundial. 

Funk e Johnston formaron posteriormente a banda de electrónica de vangarda Kwisp, aparecendo tamén no seu primeiro álbum Cork Marcheschi.

## Notas
A Amarela, Redonda, Corcubión

**A Amarela** é un lugar da parroquia de Redonda no concello coruñés de Corcubión na comarca de Fisterra. Tiña 47 habitantes no ano 2009 segundo datos do Instituto Nacional de Estadística, dos cales eran 17 homes e 30 mulleres.

## Lugares e parroquias 
### Lugares da parroquia de Redonda 
### Parroquias de Corcubión
The Stooges

**The Stooges** (tamén coñecida coma **Iggy and The Stooges**) é unha banda estadounidense de hard rock procedente de Ann Arbor, Míchigan activa inicialmente de 1967 ata 1974, e posteriormente reunida no ano 2003. A pesar de vender moi poucos discos na súa primeira encarnación e de tocar a miúdo para un público indiferente e incluso hostil, The Stooges é considerada unha banda decisiva na aparición do punk rock, así como un grupo influente para o rock alternativo, o heavy metal e o rock en xeral.

En 2016 estrenase a película documental *Gimme Danger*, dirixida por Jim Jarmusch sobre a banda, proxectandose no Festival de Cannes.

## Discografía 
### Álbums de estudio 
* *The Stooges* (1969)
* *Fun house* (1970)
* *Raw Power* (1973)
* *The Weirdness* (2007)
* *Ready to Die* (2013)

### Álbums en directo 
* *Telluric Chaos* (2005)

### Recompilatorios 
* *Rough Power* (1995)
* *Year of the Iguana* (1997)

## Véxase tamén 
### Ligazóns externas 
* Páxina oficial da banda
Quenxe

O topónimo **Quenxe** pode referirse a:

;En Galiza
***Quenxe**, lugar da parroquia de Redonda, no concello de Corcubión;
***Quenxe**, lugar da parroquia de Lemaio, no concello da Laracha.

## Véxase tamén
### Outros artigos
***Quenlle**, lugar da parroquia de Feá, no concello de Toén.
Redonda, Redonda, Corcubión

**Redonda** é un lugar da parroquia de Redonda no concello coruñés de Corcubión na comarca de Fisterra. Segundo o Instituto Nacional de Estadística en 2009 tiña catorce habitantes (seis homes e oito mulleres).

## Lugares e parroquias 
### Lugares da parroquia de Redonda 
### Parroquias de Corcubión
Real Federación de Fútbol dos Países Baixos

A **Real Federación de Fútbol dos Países Baixos** (**KNVB**) (en neerlandés: *Koninklijke Nederlandse Voetbal Bond*, en inglés: *Royal Netherlands Football Association*) é o organismo encargado da organización do fútbol nos Países Baixos, cuxa sede está en Zeist.

Foi creada en 1889 e foi unha das asociacións fundacionais da FIFA en 1904 e da UEFA en 1954. Encárgase da organización das ligas profesionais neerlandesas (Eredivisie e Eerste Divisie), as ligas de afeccionados e a Copa KNVB, así como os partidos da Selección de fútbol dos Países Baixos nas súas distintas categorías.

## Véxase tamén 
### Outros artigos 
* Selección de fútbol dos Países Baixos
* Eurocopa de Bélxica/Países Baixos 2000

### Ligazóns externas 
* Sitio web oficial da KNVB
Real Federación Galega de Fútbol

A **Real Federación Galega de Fútbol** (**RFGF**) é o organismo reitor do fútbol en Galicia. A RFGF organiza o Grupo 1 da Tercera División, coa axuda da Real Federación Española de Fútbol (RFEF), como parte do sistema da liga española de fútbol. Tamén organiza diferentes competicións de categoría inferior á Terceira División. A FGF foi fundada en 1909 e ten sede na Coruña. En 2017 obtivo o título de Real.

## Competicións
miniatura|dereita|Delegación RFGF en Ferrol.
A Federación Galega de Fútbol organiza as seguintes competicións:

* Terceira División Grupo 1
* Preferente Galicia.
* Primeira Galicia.
* Segunda Galicia.
* Terceira Galicia.
* Fase Galega da Copa RFEF.
* Outras competicións de fútbol afeccionado, fútbol base e fútbol feminino.
* Copa Galicia de fútbol sala.
miniatura|Imaxe do Galicia-Panamá de 2024.
Ademais, no pasado tamén organizou estoutras competicións:

* Campionato de Galicia.
* Copa Galicia.
* Copa Federación Galega de Fútbol.
* Campionato Galego de Afeccionados.
* Outros trofeos amigables como o Trofeo da Amizade, ou a Copa Galiza (co patrocinio da Xunta de Galicia).

## Seleccións 
A Federación Galega de Fútbol encárgase da Selección de Fútbol de Galicia, e ademais das súas categorías inferiores.

## Presidentes
## Notas 
## Véxase tamén 
### Outros artigos 
* Selección de fútbol de Galicia

### Ligazóns externas 
*Sitio web oficial da FGF
Figueiroa, Buxantes, Dumbría

**Figueiroa** é un lugar da parroquia de Buxantes, no concello coruñés de Dumbría, na comarca de Fisterra. Segundo o IGE, en 2018 tiña 14 habitantes (7 homes e 7 mulleres).

## Patrimonio
miniatura|250px|Recordos que deixan os peregrinos no altar exterior da Capela

A carón do Camiño de Fisterra-Muxía sitúase a capela de Nosa Señora das Neves, de finais do século XV pero reconstruída posteriormente. Na fachada principal posúe un pequeno rosetón, común na arquitectura románica e gótica. No muro norte ábrese unha sinxela porta lateral e ó seu carón, baixo un soportal, un pequeno altar onde se fan as celebracións masivas e as romarías.

## Lugares e parroquias 
### Lugares da parroquia de Buxantes 
### Parroquias de Dumbría 
## Notas 
## Véxase tamén 
### Ligazóns externas 
* Turismo.gal
Anseán, Buxantes, Dumbría

**Anseán** é un lugar da parroquia de Buxantes no concello coruñés de Dumbría na Comarca de Fisterra. No ano 2024, segundo o Instituto Nacional de Estadística, tiña 85 habitantes, 40 homes e 45 mulleres.
## Demografía
No *Expediente de comprobación de bienes, rentas y cargas* de 1760 sinálase que tiña 22 veciños: Agustina de Savorido (60 anos; nai de Josepha, de 36); Andrés Santamaría (61 anos); Antonio Agulleiro (30 anos; 1 fillo); Antonio Díaz (52 anos; 1 fillo e dúas fillas); Antonio Agulleiro (70 anos); Christóbal Díaz; Domingo Agulleiro (61 anos; pai de Narciso, de 32, Francisco, de 19, e unha filla); Domingo Ezara; Domingo García "El Nuevo (36 anos; pai de Andrés, de 18, e dunha filla); Fernando Pérez (70 anos; pai de Juan Pérez, de 44, e avó de Juan, de 25); Joseph García (40 anos; irmán de María Santos, de 30, e fillo de María Santos, de 58); Joseph Maceiras (43 anos; pai de dous fillos, fillo de Josepha Rama, de 70); Josepha Paz (60 anos; nai de Juan, de 25); Juan Castro (45 anos; pai de Antonio Castro, de 21, e dunha filla); Juan Quintáns (52 anos, pai de Thomas, de 20); Josepha Rama (45 anos; nai dun fillo de 20 anos casado, e compañeira de Bernardo Balladares); Manuel García; Marta Rodríguez; Melchor Sendón (52 anos; pai dun fillo e unha filla); Pedro Díaz 48 anos; cunha filla, irmán de María Martínez, de 42); Pedro Quintáns (50 anos); Andrea Caamaño (50 anos; muller de Christóbal Díaz, nai de Joseph, de 19, e María, de 22).

## Lugares e parroquias 
### Lugares da parroquia de Buxantes 
### Parroquias de Dumbría
Mariano Barroso

**Mariano Barroso**, nado o 26 de decembro de 1959 en Sant Just Desvern, é un director de cinema e teatro catalán. Os seus filmes foron recoñecidos con varios Premios Goya.

## Filmografía 
* *Mi hermano del alma* (1993)
* *Lucrecia* (1994)
* *Éxtasis* (1995)
* *Los lobos de Washington* (1999)
* *Kasbah* (2000)
* *En el tiempo de las mariposas (2001)
* *Hormigas en la boca* (2005)
* *Invisibles'' (2007, documental)
Eduard Fernández

**Eduard Fernández Serrano**, nado en Barcelona o 25 de agosto de 1964, é un actor catalán.

## Traxectoria 
Combina traballos en teatro, cinema e televisión. Destaca en teatro o seu papel con Els Joglars durante catro anos. En cinema foi moi encomiada a súa interpretación en *Los lobos de Washington* así como tamén en filmes como *Alatriste*, *El método* ou *O misterio Galíndez*.

Gañou o premio Goya como mellor actor por *Fausto 5.0* e como mellor actor secundario por *En la ciudad*.

## Véxase tamén 
### Ligazóns externas 
* Entrevista co actor, publicada no diario *Público* o 18 de xullo de 2010. 
* *3 días: Alan Nessim entrevista a Eduard Fernandez* no youtube.
Alfonso García Sanmartín

**Alfonso García Sanmartín**, nado en Gundiá (Albá, Palas de Rei) o 2 de setembro de 1946 e finado na Coruña o 27 de outubro de 2022, foi un docente e editor galego.

## Traxectoria 
Licenciado en Teoloxía pola Universidade de Salamanca, foi docente no Colexio Fogar de Santa Margarida da Coruña desde 1970, centro do que foi director. Ademais, exerceu como vicepresidente da Confederación Española de Centros de Ensino (CECE). 

Foi responsábel de Rodeira-Edebé, e durante dous mandatos bianuais presidiu a Asociación Galega de Editoras: entrou en 2006 en substitución de Fabiola Sotelo e saíu en 2010, cando foi relevado no posto polo vigués Manuel Bragado. Finou na Coruña o 27 de outubro de 2022.

## Notas
Godz

**The Godz** foi unha banda estadounidense de garage rock procedente de Nova York activa de 1966 ata 1973. A súa música vai dende o primeiro noise rock ata o rock de vangarda e o rock psicodélico.

## Traxectoria 
The Godz comezou a súa carreira en 1966 no selo ESP-Disk. A súa primeira gravación, *Contact High With The Godz*, producida polo selo a finais de 1966, foi un intento de superar as limitacións e as normas aceptadas da música da época. En 1967 produciron a súa segunda gravación, *Godz 2*, aínda máis audaz e cuns ambientes sonoros máis experimentais, e que segundo a meirande parte da xente e a súa mellor obra. No seu terceiro traballo, *The Third Testament*, aparecido en 1968, o cuarteto converteuse nun trío e en 1973 gravaron o seu cuarto e derradeiro traballo, *Godzundheit*. Ese mesmo ano separáronse.

Jay Dillon morreu anos máis tarde e a principios do 2007 os membros superviventes, Jim McCarthy, Larry Kessler e Paul Thornton, reuníronse para realizar novas gravacións.

## Discografía 
## Véxase tamén 
### Ligazóns externas 
* originalgodz.com
* MySpace de Paul Thorton
* MuSpace de Larry Kessler
Carpo (lúa)

**Carpo** (ou en grego *Καρπώ*), tamén coñecida coma '***, e unha lúa de Xúpiter. Foi descuberta por un equipo de astrónomos da Universidade de Hawaii liderado por Scott S. Sheppard no ano 2003, e foi provisionalmente designada coma ***' ata que recibiu o seu nome actual no ano 2005.

Carpo ten uns 3 quilómetros de diámetro, e órbita Xúpiter a unha distancia media de 17,145 Gm en 458,625 días, cunha inclinación orbital de 56° respecto da eclíptica (55° respecto do ecuador de Xúpiter), e cunha excentricidade orbital de 0,4316. Tódalas lúas máis afastadas de Xúpiter ca Carpo son de movemento retrogrado.

Recibiu o seu nome oficial en marzo do 2005, Carpo era unha das Horas, e coma tal filla de Zeus (Xúpiter).

Coma no caso de Temisto, estas lúas semellan ser un único membro dunha clase de lúa particular, o cal as fai moi interesantes. A inclinación orbital de satélites coma este está condicionada polo efecto Kozai, descuberto este efecto por Yoshihide Kozai no ano 1962. Este efecto induce a un periódico cambio entre a inclinación e a excentricidade orbital da lúa; se a inclinación é suficientemente alta, a excentricidade pódese volver tan alta que a periapse da lúa pode chegar a estar preto da veciñanza das lúas de Galileo (Ío, Europa, Ganímedes e Calisto). Carpo podería eventualmente colidir cunha desas lúas, ou achegarse dabondo coma para ser expulsada do sistema de Xúpiter, o período da precesión da periapse (Pw) é de 6,8 millóns de anos.

## Notas 
## Véxase tamén 
### Outros artigos 
* Aneis de Xúpiter
* Xúpiter

### Ligazóns externas 
* Jupiter's Known Satellites (por Scott S. Sheppard)
Benito Juárez

**Benito Pablo Juárez García**, nado en San Pablo Guelatao, Oaxaca, o 21 de marzo de 1806 e finado na Cidade de México o 18 de xullo de 1872, foi un avogado e político mexicano, de orixe indíxena zapoteca, Presidente de México en varias ocasións no período que vai de 1858 a 1872.

## Véxase tamén 
### Outros artigos 
* Margarita Maza

### Ligazóns externas 
* Perfil Benito Juárez
Enrique Álvarez Abalde

**Enrique Álvarez Abalde**, nado en Teis (Vigo) en 1960 e finado o 16 de xullo de 2010, foi un militante comunista galego, preso político do PCE(r) na década de 1980.

## Traxectoria 
Abalde militou desde novo na solidariedade cos presos e presas políticas. En outubro de 1980 foi detido xunto a outras 14 persoas (entre elas a súa compañeira) nunha macrooperación contra o PCE(r).

En 1987 foille diagnosticada esclerose múltiple avanzada. O mesmo lle pasou a outros dous presos políticos comunistas, Mercedes Herranz e Ernesto Fernández Portillo. Tras nove anos en prisión, en 1989 foi posto en liberdade condicional por enfermidade grave e incurábel. A finais da década de 1990 ingresou nun hospital xa de forma permanente.

Estaba interno no Hospital da Cruz Vermella de Vigo. En marzo de 2010 houbo protestas a prol da sanidade pública e contra o peche deste centro, no que se atopaban 70 enfermos graves, 6 dos cales, incluído Enrique, se negaron a abandonar o hospital.
Les Rallizes Dénudés

**Les Rallizes Dénudés** foi unha influente banda xaponesa de rock psicodélico. Formouse no ano 1967 e foi coñecida polos seus lazos coas compañías de teatro de vangarda e os grups políticos de esquerda, así coma os seus espectaculares directos con luces estroboscópicas e bolas de espellos no escenario, polo que chegaron a ser comparados con The Velvet Underground.

## Discografía 
* *Oz Days Live* - 1973
* *Field Of Artificial Flower* - 1973
* *Wild Party* - 1975
* *67-69 Studio Et Live* - 1991
* *Mizutani* - 1991
* *77 Live* - 1991
* *Les Rallizes Denudes* - 1992
* *Etcetera Vol 2.* - 1996
* ''Smokin' Cigarette Blues '69* - 2002
* *Cradle Saloon '78* - 2006
* *Cable Hogue Soundtrack'' - 2007
Faust (grupo musical)

**Faust** é unha banda alemá de Krautrock, orixinalmente formada en 1971 por Werner "Zappi" Diermaier, Hans Joachim Irmler, Arnulf Meifert, Jean-Hervé Péron, Rudolf Sosna e Gunther Wüsthoff, traballando co produtor Uwe Nettelbeck e o enxeñeiro Kurt Graupner, esta formación separouse no ano 1975 despois de editar catro álbums de estudio, reuniríase de novo nos anos 90 para realizar concertos e gravar novo material.

## Discografía 
* *Faust* (1971)
* *Faust So Far* (1972)
* *The Faust Tapes* (1973)
* *Outside the Dream Syndicate* (1973) – colaboración con Tony Conrad
* *Faust IV* (1973)
* *Faust 5* (1975) – casete promicional da Virgin Records
* *The Last LP* (1988) – tamén coñecido coma *The Faust Party Album*
* *Rien* (1995)
* *You Know FaUSt* (1996)
* *Faust Wakes Nosferatu* (1998)
* *Ravvivando* (1999)
* *Derbe Respect, Alder* (2004) – colaboración con Dälek
* *Outside the Dream Syndicate Alive* (2005) – colaboración con Tony Conrad
* *Disconnected* (2007) – álbum de estudio con Nurse with Wound
* ''C'est Com...Com...Complique* (2009)
* *Faust is Last'' (2010)
Hans Georg Dehmelt

**Hans Georg Dehmelt**, nado en Görlitz o 9 de setembro de 1922 e finado en Seattle o 7 de marzo de 2017 foi un físico alemán nacionalizado estadounidense.

Recibiu o Premio Nobel de Física en 1989 polo seu traballo na trampa do ion, xunto con Wolfgang Paul.

## Véxase tamén 
### Ligazóns externas 
* Autobiografía
Fabio Casartelli

**Fabio Casartelli**, nado en Como o 16 de agosto de 1970 e finado o 18 de xullo de 1995, foi un ciclista italiano, profesional desde 1993.

## Traxectoria 
Animado polo seu pai, Casartelli involucrouse no mundo do ciclismo aos 9 anos. Tras acadar unhas cantas vitorias como afeccionado, Casartelli conseguiu o seu maior logro nos Xogos Olímpicos de 1992, gañando a medalla de ouro na proba de ciclismo en ruta. Pasou a ser profesional en 1993, pero só conseguiu vitorias e posicións de honra en carreiras menores.

O 18 de xullo de 1995, durante a 15ª etapa do Tour de Francia, Fabio Casartelli sufriu un accidente durante o descenso do Col de Portet d'Aspet, nos Pireneos. Casartelli sufriu graves lesións de cranio e cara e perdeu a consciencia. Durante o seu traslado en helicóptero ao hospital, Casartelli perdeu a respiración e faleceu tras varios intentos de reanimación.

No momento da caída Casartelli non levaba ningún tipo de casco protector. A súa morte causou unha conmoción no ciclismo profesional e xurdiron diversos debates acerca da obrigatoriedade do uso do casco polos ciclistas.

A 16ª etapa do Tour foi neutralizada, aínda que non suspendida, pola organización. Os ciclistas rodaron en grupo durante toda a proba e, na chegada, o equipo Motorola ao que pertencía Casartelli cruzou a liña de meta en conxunto. Todos os premios da etapa foron doados á familia que deixaba o ciclista italiano, unha muller e un fillo de dous meses.

En 1997 erixiuse unha estela no lugar da traxedia, fronte á que os corredores do Tour de Francia se deteñen e gardan un minuto de silencio na súa memoria cada vez que o percorrido da ronda gala pasa polo Col de Portet d'Aspet.

## Equipos 
* Ceramiche Ariostea (1993)
* ZG Mobili-Bottecchia (1994)
* Motorola (1995)

## Notas 
## Véxase tamén 
### Ligazóns externas 
* www.fondazionecasartelli.it
Totalitarismo

**Totalitarismo** é un termo político co que se coñecen ás ideoloxías, os movementos e mais os réximes políticos onde a liberdade, tanto individual como colectiva, está severamente restrinxida e o Estado exerce todo o poder sen divisións nin restricións. Un exemplo claro de totalitarismo atópase nos diversos movementos fascistas que viviu Europa no século XX.miniatura|Hitler e Stalin, dous exemplos de líderes totalitarios.|centro
## Véxase tamén 
### Ligazóns externas 
* *Más allá de la democracia liberal y el totalitarismo. Trotsky y la democracia soviética.* Crítica ao concepto de totalitarismo.
Protopunk

**Protopunk** é un termo usado de xeito restrospectivo para describir un feixe de músicos que foron importantes precursores do punk rock a mediados dos 70 e posteriormente, ou aqueles que foron citados polos primeiros músicos punk como influencias. Normalmente esas bandas non se consideran a si mesmas punk; ademais, esta categorización non naceu como resultado dun xénero musical distinto, xa que eses precursores procedían dun abano bastante amplo de estilos.

Artistas estadounidenses coma The Velvet Underground, MC5, The Stooges, The Sonics, New York Dolls, Lou Reed, Television, Captain Beefheart, Patti Smith, Richard Hell e Rocket from the Tombs, e británicos coma David Bowie, The Kinks, The Who, Roxy Music, Doctors of Madness e Hawkwind son comunmente citados coma as máis destacadas influencias no punk rock.
Destroy All Monsters

**Destroy All Monsters** foi unha influente banda de Detroit que existiu dende 1973 ata 1985, realizando esporádicas actuacións dende entón. A súa música toca elementos do punk rock, psicodelia, heavy metal e noise rock cunha grande dose de arte *performance*. Eles describen a súa música coma "anti-rock."

## Discografía 
* *Greatest Hits* - 1975
* *74-76* - 1995
* *Silver Wedding Anniversary* - 1996
* *Pig or Backyard Monster Tube* - 1998
* *Bored* - 1999
* *Swamp Gas* - 2001
* *Detroit Oratorio* - 2002
* *Live in Tokyo* - 2003
* *Sextet* - 2009
* *Destroy all Monster 1974-1976* - 2009
Wikimedia Commons

**Wikimedia Commons**, abreviado decote como **Wikicommons**, é un proxecto da Fundación Wikimedia creado o 7 de setembro de 2004 co obxecto de servir como almacén de ficheiros, tanto de imaxe como outros formatos multimedia, dos que botar man á hora de fornecer o resto dos proxectos da fundación.

## Características 
Todos os ficheiro deben ser liberados baixo licenzas libres (como a licenza de documentación libre de GNU, CC BY-SA...) ou no dominio público.

Baséase nun wiki configurado de tal forma que os arquivos alí contidos están dispoñíbeis en todos os demais wikis dos proxectos de Wikimedia de forma transparente. Isto permite unha xestión centralizada deste tipo de ficheiro en todas as versións de Wikipedia, Wikilibros etc.

É posíbel editar as páxinas de Wikimedia Commons sen rexistro previo, pero é necesario rexistrarse para subir ficheiros.

## Fitos 
* O 30 de novembro de 2006, alcanzou o millón de ficheiros almacenados.
* O 9 de outubro de 2007, alcanzou os 2 millóns.
* O 16 de xullo de 2008, alcanzou os 3 millóns.
* O 4 de marzo de 2009, alcanzou os 4 millóns.
* O 2 de setembro de 2009, alcanzou os 5 millóns.
* O 27 de xaneiro de 2010, alcanzou o millón de usuarios rexistrados e tamén os 8 millóns de páxinas.
* O 31 de xaneiro de 2010, alcanzou os 6 millóns de ficheiros almacenados.
* O 16 de abril de 2011, alcanzou os 10 millóns.

En 2024 tiña máis dun cento de millóns de ficheiros.

## Notas 
## Véxase tamén 
### Ligazóns externas 
* Portada galega de Commons
### Outros artigos 
* Galizionario
* Wikispecies
Krautrock

miniatura|A banda Faust, unha das máis importantes neste movemento.
**Krautrock** é o nome xenérico da escena musical experimental que apareceu en Alemaña a finais dos anos 60 e gañou popularidade durante a década dos 70, principalmente no Reino Unido. O DJ da BBC John Peel en particular é amplamente acreditado como o maior impulsor do xénero fora do mundo xermanoparlante.

## Músicos
* Agitation Free
* Amon Düül (I e II)
* Ash Ra Tempel
* Birth Control
* Brainticket
* Can
* Cluster
* Eloy
* Embryo
* Epitaph
* Exmagma
* Eruption
* Faust
* Edgar Froese
* Frumpy
* Manuel Göttsching
* Grobschnitt
* Guru Guru
* Jean Ven Robert Hal
* Harmonia
* Hoelderlin
* Ihre Kinder
* Jane
* Karthago
* Kraan
* Kraftwerk
* Krokodil
* La Düsseldorf
* Mythos
* Nektar
* Neu!
* Novalis
* Organisation
* Percewood’s Onagram
* Popol Vuh
* Achim Reichel
* Sahara
* Sand
* Siloah
* Stern-Combo Meißen
* Klaus Schulze
* Tangerine Dream 
* The Cosmic Jokers
* Thirsty Moon
* Troya
* Wallenstein
* Witthüser & Westrupp
* Rufus Zuphall
* Xhol Caravan
MC5

**MC5** foi unha banda de rock estadounidense formada inicialmente en Lincoln Park, Míchigan no ano 1964. Son coñecidos coma un dos precursores do punk rock. Orixinalmente estivo activa dende 1964 ata 1972, e reformouse no ano 2003 co vocalista de punk Handsome Dick Manitoba da banda The Dictators. A súa formación orixinal estaba composta polo cantante Rob Tyner, os guitarristas Wayne Kramer e Fred "Sonic" Smith, o baixista Michael Davis e o batería Dennis Thompson.

## Discografía 
### Álbums de estudio 
### Recompilatorios 
* *The Big Bang!: Best of the MC5 -* 2000

## Notas
FC Ciudad de La Habana

O **FC Ciudad de La Habana** é un club de fútbol cubano, da cidade da Habana. Fundouse en 1978 e compite no Campionato Nacional de Fútbol de Cuba, máxima categoría do fútbol cubano.
## Xogadores 
### Cadro actual 
### Xogadores famosos 
*  Alberto Delgado
*  Rey Ángel Martínez
*  Pancracio Nguema (2009)

## Estadio 
O FC Ciudad de La Habana xoga de local no estadio Pedro Marrero, con capacidade para 20.000 espectadores.
FC Ciego de Ávila

O **FC Ciego de Ávila** é un club de fútbol cubano, da cidade de Morón, provincia de Ciego de Ávila. Fundouse en 1978 e compite no Campionato Nacional de Fútbol de Cuba.

## Uniforme 
* **Uniforme titular**: Camiseta amarela, pantalón amarelo, medias amarelas.

## Estadio 
O FC Ciego de Ávila xoga de local no estadio Sergio Alonso Grandal, con capacidade para 7.000 espectadores.

## Palmarés 
* **Campionato Nacional de Fútbol de Cuba (4)**: 1993, 2001, 2003, 2010.
FC Cienfuegos

O **FC Cienfuegos** é un club de fútbol cubano, da cidade de Cienfuegos. Fundouse en 1978 e compite no Campionato Nacional de Fútbol de Cuba.

## Xogadores 
### Xogadores famosos 
* Yordanis Álvarez
*  Yenier Bermúdez (2006−2008)
*  Dany Luis Quintero (2002−2009)
* Mario Pedraza
* Enrique Villaurrutia

## Estadio 
O FC Cienfuegos xoga de local no estadio Luis Pérez Lozano, con capacidade para 10.000 espectadores.

## Palmarés 
* **Campionato Nacional de Fútbol de Cuba (5)**: 1985, 1990, 2008, 2009, 2023.
FC Pinar del Río

O **FC Pinar del Río** é un club de fútbol cubano, da cidade de Pinar del Río. Fundouse en 1978 e compite no Campionato Nacional de Fútbol de Cuba.

## Xogadores 
### Xogadores famosos 
*  Reinier Alcántara Núñez (1997−2008)
*  Osvaldo Alonso (2005−2007)

## Estadio 
O FC Pinar del Río xoga de local no estadio La Bombonera.

## Palmarés 
* **Campeonato Nacional de Fútbol de Cuba (7)**: 1987, 1989, 1990, 1992, 1995, 2000, 2006.
Lêdo Ivo

**Lêdo Ivo**, nado en Maceió o 18 de febreiro de 1924 e finado en Sevilla o 23 de decembro de 2012, foi un periodista, poeta, novelista, contista, cronista e ensaísta brasileiro.

## Traxectoria 
É un dos escritores máis importantes da xeración do 45 e da literatura moderna brasileira. É membro da Academia Brasileira de Letras, elixido en 1986 para a cadeira 10, sucedendo a Orígenes Lessa.

En 2009 a súa obra *Réquiem* obtivo o Premio Casa de las Américas na categoría literatura brasileira.

En 2010 o Centro PEN Galicia outorgoulle o Premio Rosalía de Castro.
* *As Imaginações*, poemario (1944)
* *Ode e elegía*, poemario (1945)
* *As Alianças*, novela (1947)
* *A cidade e os dias*, crónica (1957)
* *Ninho de cobras*, novela (1973)
* *Finisterra*, poemario (1973)
* *Confissôes de um poeta*, memorias (1979)
* *Réquiem*, poemario (2009)

## Notas 
## Véxase tamén 
### Ligazóns externas 
* Biografía e "*A resposta*", un conto do autor.
Martín, Buxantes, Dumbría

miniatura|Documento de venda do lugar de Martín ao mosteiro de Moraime por Martín e a súa dona, veciños de Muros. Século XV.
**Martín** é un lugar da parroquia de Buxantes no concello coruñés de Dumbría na Comarca de Fisterra. Tiña 38 habitantes no ano 2009 segundo datos do Instituto Nacional de Estadística, dos cales eran 18 homes e 20 mulleres.

## Demografía
No censo de 1761 indícase que había 8 veciños: Alverto Rodriguez (63 anos; pai de Pedro R., de 36); Domingo Quintans (66 anos; filla Dominga Pérez, casada con Pedro Trillo, con dous netos); Domingo Pose (42 anos; cun fillo e dúas fillas); Euxenio Agulleiro (50 anos); Juan de Areas (55 anos; pai de Máxima, de 22 anos); Pedro Velo (67 anos; pai dunha filla, casada con Juan Louro, cunha neta); Pedro de San Xian (48 anos, con dúas fillas); Thomas de Cives (52 anos; pai de Domingo, de 20 anos, Cathalina, de 22, e Paula, de 18).

## Lugares e parroquias 
### Lugares da parroquia de Buxantes 
### Parroquias de Dumbría
Bray Wanderers A.F.C.

O **Bray Wanderers Association Football Club** (en irlandés **Cumann Peile Fánaithe Bhré**) é un club de fútbol irlandés da localidade de Bray, no condado de Wicklow (Leinster). Actualmente o club compite na League of Ireland Premier Division. O club foi fundado en 1942 e ascendeu á máxima categoría do fútbol irlandés en 1985.

## Historia 
O club foi fundado orixinalmente en 1922, cando algúns membros do St. Kevin's Gaelic Football Club de Bray deixaron o club como resultado dunha disputa e formaron un club de fútbol chamado Bray Wanderers. O club destacou durante estes anos na categoría xúnior, na que gañou a Miller Cup na tempada 1927-28. A pesar deste éxito, o equipo desapareceu durante os anos '30 e '40, cando o principal club da cidade foi o Bray Unknowns F.C., que xogou a liga entre 1924 e ata mediados dos '40.

En 1942 o club foi refundado e ingresou na Athletic Union League (AUL), na terceira división, na tempada 1943-44. Na tempada 1950-51 gañou a FAI Junior Cup ao derrotant ao Drogheda United por 2-1. Repetiu título na 1953-54, a derrotar ao Ierne por 1-0 na final. A seguinte tempada deixou a AUL e afiliouse á Leinster Senior League (LSL).

Gañou a Intermediate Cup os anos 1955-56 e 1957-58 e a LSL os anos 1957-58, 1958-59 e 1960-61. Este último ano deixou a LSL e retornou á AUL, comezando un novo declive. En 1973, o Bray Unknowns disputaba a LSL e decidiu trocar o seu nome por Bray Wanderers nun intento de unir esforzos dos dous clubs. En 1985 foi escollido para ingresar na League of Ireland, na que se acababa de crear a First Division, da que finalmente se proclamou campión.

## Rexistros europeos 
**UEFA Cup:**

**Recopa de Europa:**

**Total:**

### Opoñentes 
## Palmarés 
* **FAI Cups: 2**
** 1990, 1999
* **League of Ireland First Division:**
** **Campión:** 1985-86, 1995-96, 1999-00, 2001-02 
** **Finalista:** 1990-91, 1997-98, 2003

## Ligazóns 
* Site oficial do Bray Wanderers FC
* Web dos seareiros do Bray Wanderers
A Pelexa, Buxantes, Dumbría

**A Pelexa** é un lugar da parroquia de Buxantes no concello coruñés de Dumbría na Comarca de Fisterra. Tiña 4 habitantes no ano 2009 segundo datos do Instituto Nacional de Estadística, dos cales eran 2 homes e 2 mulleres. No 2024 ten un habitante.

## Toponimia
Este lugar tiña o nome do Picoto e mudou ó actual da Pelexa.

## Demografía
Segundo o *Expediente de comprobación de bienes, rentas y cargas* en 1761 tiña un veciño: Benito Pereira, de 24 anos, cunha filla.

## Notas
## Lugares e parroquias
### Lugares da parroquia de Buxantes
### Parroquias de Dumbría
Benito Montero

**Benito Montero Prego** nado en Cambados en 1944, é un fiscal galeguista na Audiencia de Pontevedra e o primeiro en tratar de normalizar a lingua galega na Xustiza coa recuperación da democracia no Estado Español.

## Traxectoria 
É residente na parroquia de San Salvador (Poio) desde 1996. Foi cofundador da Irmandade Xurídica Galega dende onde pula pola normalización do galego. Así mesmo, é membro da Irmandade de Viños Galegos e da plataforma cívica *Prolingua*.

Dende a formación do novo goberno conservador da Xunta de Galicia presidido por Núñez Feijóo, Montero mostrouse moi crítico co tratamento que se lle dá a lingua galega e así o ten manifestado publicamente en varias entrevistas:

## Obras
### Ensaio
* *O proceso penal a Manuel Curros Enríquez (1880-1881)*. Santiago de Compostela, Consello da Cultura Galega; Ourense, Colexio de Avogados de Ourense, 2001.

### Obras colectivas
* *Contos da xustiza*, Ir Indo, 1991.

## Notas 
## Véxase tamén 
### Ligazóns externas 
* Entrevista a Montero Prego no *Faro de Vigo*.
Vilar, Buxantes, Dumbría

**Vilar** é un lugar da parroquia de Buxantes no concello coruñés de Dumbría na Comarca de Fisterra. Tiña 24 habitantes no ano 2009 segundo datos do Instituto Nacional de Estadística, dos cales eran 12 homes e 12 mulleres.
## Demografía
Segundo o *Expediente de comprobación de bienes, rentas y cargas* en 1761 tiña seis veciños: Andrés Martínez (57 anos; pai de Joseph, de 23, e cuñado de Bernarda Trillo, de 51); Antonio Trillo (28 anos, cun fillo e unha filla); Joseph Pérez; Lucas Agulleiro (44 anos; cun fillo e unha filla); María Pérez (55 anos; sogra de Gregorio Pérez, de 30) e Simón Santos (55 anos, pai de Vicente, de 24, e Ana, de 22).

## Notas
## Lugares e parroquias 
### Lugares da parroquia de Buxantes 
### Parroquias de Dumbría
Vimarano

**Vimarano** foi irmán de Froila I e fillo por tanto de Afonso I o Católico. As crónicas de xeito moi conciso explican que a súa morte acaeceu no ano 765, a mans do seu propio irmán pola disputa ao trono do reino de Galiza.

## Notas 
## Véxase tamén 
### Bibliografía 
*
Odilio González

**Odilio González Arce**, nado en Lares 5 de marzo de 1937, é un cantante portorriqueño de música latinoamericana, alcumado **El Jibarito de Lares**.

## Traxectoria
Acadou sona e recoñecemento despois de varias cancións de éxito na radio capitalina, San Juan.

## Véxase tamén 
### Ligazóns externas 
* Biografía do artista  
* Listaxe de cancións do cantante
As Teixoeiras, Buxantes, Dumbría

**As Teixoeiras** é un lugar da parroquia de Buxantes no concello coruñés de Dumbría na Comarca de Fisterra. Non tiña habitantes no ano 2018 segundo datos do Instituto Nacional de Estadística.
## Demografía
Segundo o *Expediente de comprobación de bienes, rentas y cargas* en 1761 tiña dous veciños: Antonio de Castro (65 anos; pai de Ánxel, de 48, e avó de Manuel, de 24) e Domingo Castro (35 anos, compañeiro da viúva Apolonia Pérez, de 64).
## Notas
## Lugares e parroquias 
### Lugares da parroquia de Buxantes 
### Parroquias de Dumbría
Casa de Vela

A **Casa de Vela** foi unha poderosa liñaxe vasca tradicional inimiga dos señores do condado de Castela e en especial do seu primeiro conde Fernán González. A súa xenreira cara aos descendentes de Fernán González causou a morte do conde castelán García Sánchez a mans desta familia.
Cámara de Arte e Curiosidades

miniatura|dereita|Cadro dun home con deformidades.
A **Cámara de Arte e Curiosidades** é un compartimento de curiosidades mandado facer por Ferdinando II, arquiduque de Austria no século XVI. Representa un exemplo excelente dun Renacemento tardío. A colección segue hoxe en día a ser exposta no Castelo de Ambras, preto de Innsbruck, sen ter variado desde o seu inicio.

## Galería de imaxes

Ficheiro:Vlad Ţepeş, the Impaler, Prince of Wallachia (1456-1462) (died 1477).jpg|Vlad Țepeș, o conde Drácula.
Ficheiro:PetrusGonsalvus.jpg|Petrus Gonsalvus (anónimo).
Ficheiro:Portrait of Gregor Baci.jpg|Gregor Baci.
Ficheiro:Innsbruck 2 335.jpg|Representación da Morte, de 1596.

## Notas
## Véxase tamén
### Ligazóns externas
* Schönwiese V, Mürner C: Das Bildnis eines behinderten Mannes. Kulturgeschichtliche Studie zu Behinderung und ihre Aktualität Estudo detallado sobre  "O home con deformidades"]
Concilio de Husillos

O **Concilio de Husillos** foi un concilio da Igrexa dos reinos de Galiza, León e Castela celebrado no ano 1088 en Husillos. Nel comezou a xestarse a configuración estable da diocese de Osma e o límite meridional da diocese de Burgos entre outros asuntos.

No ano 1104 celebrouse outro concilio en Husillos, no cal só se sabe que foron publicados e recoñecidos os dereitos metropolitanos.

## Notas
English As She Is Spoke

***English As She Is Spoke***, que nun inglés correcto debería ser *English as it is spoken*, cuxo título orixinal foi ***O Novo Guia de Conversação, em Portuguez e Inglez, em Duas Partes***, é o título dunha guía conversacional portugués-inglés de 60 páxinas publicada en 1855 por Pedro Carolino e José da Fonseca, que debido aos seus numerosos e graves erros é considerado un dos grandes clásicos do humor non intencionado.
## Exemplos de traducións 
## Véxase tamén 
### Ligazóns externas 
* Libro orixinal (1883)
Anxo do Norte

O **Anxo do Norte** (en inglés, **Angel of the North**) é unha escultura ao aire libre feita en aceiro situada en Gateshead, Inglaterra, deseñada no 1994 polo escultor inglés Antony Gormley.

## Construción 
A súa construción, iniciada no 1994, non finalizou ata o 1998, investíndose nela a cantidade dun millón de libras. Foi pensada para aturar ventos de ata 160 quilómetros por hora, empregándose para tal fin 600 toneladas de cemento, cuns cimentos que acadan unha profundidade de 20 metros baixo a estatua.

O aceiro de que está feita é dun tipo especial que resiste as inclemencias meteorolóxicas ( o chamado aceiro Corten). Foi fabricada nun obradoiro de Hartlepool en tres partes: o corpo, que pesa arredor de 100 toneladas, e cada unha das ás, cuxo peso se sitúa en 50 toneladas por á, co que a escultura completa chega ás 200 toneladas de peso.

Ao principio a figura suscitou fortes controversias tanto locais como na prensa británica, pero hoxe en día é considerada como un símbolo do Nordeste de Inglaterra.

## Véxase tamén 
### Ligazóns externas 
* Guieiro turístico do *Angel of the North* 
* Páxina web do escultor Antony Gormley
García Sánchez de Castela

**García Sánchez de Castela**, nado en 1009 e finado en 1028, foi conde de Castela entre os anos 1017 e 1028.
## Traxectoria 
Pertenceu á estirpe de Fernán González, quen foi o seu bisavó. Sucedeu ao seu pai Sancho García cando era tan só un neno. A rexencia durante a minoría do Conde exercérona diversos magnates casteláns e Dª Urraca, a súa tía, irmá do seu pai.

En 1028 deixa concertado o pacto matrimonial para casar coa infanta Sancha, filla do rei de Galiza Afonso V.

No ano 1028 atopándose no pazo real na cidade de León, decide ir coñecer á súa prometida, nesta viaxe acompáñalle Sancho III O Maior. De camiño, foi asasinado xunto á igrexa de San Xoán Bautista de León.

O Romance do Infante García e as crónicas posteriores relátannos que este asasinato se produciu por integrantes da familia Vela á que o conde castelán Fernán González arrebatara os dominios alaveses. Con todo, non existen datos históricos que permitan xustificar o feito de que esta familia fose a causante do asasinato.

Herdou o condado Sancho III O Maior por estar casado con Munia Sánchez de Castela, irmá do defunto.
## Véxase tamén 
### Bibliografía 
* Pérez de Urbel, Justo (1945). Historia del Condado de Castilla, Madrid: Consejo Superior de Investigaciones Científicas. *en español*
* Martínez Díez, Gonzalo (2004). El Condado de Castilla (711-1038). La historia frente a la leyenda, Valladolid: Xunta de Castela e León. ISBN 84-8718-275-8. *en español*
O astronauta caído

miniatura|dereita|Placa e figuriña.
**O astronauta caído**, no orixinal inglés *Fallen Astronaut*, é unha escultura de aluminio de 8,5 centímetros de altura dun astronauta con traxe espacial, obra do artista belga Paul Van Hoeydonck.

## Historia e características 
En 1971, O astronauta caído foi colocado na Lúa pola tripulación do Apolo XV canda unha placa que mostra os nomes ordenados alfabeticamente de oito astronautas e seis cosmonautas que faleceron en misións ou durante adestramentos.

Trátase da única obra de arte realizada co propósito de permanecer na lúa. Poderíase argumentar que hai outros obxectos que ficaron alí, como as bandeira dos Estados Unidos de América ou da Unión Soviética, ou as placas lunares dos distintos Apollo, pero tal non era o seu principal cometido, cousa que si sucede con esta figuriña de aluminio.

### Listaxe de falecidos 
* Theodore Freeman (31 de outubro de 1964, *accidente aéreo*)
* Charles Bassett (28 de febreiro de 1966, *accidente aéreo*)
* Elliott See (28 de febreiro de 1966, *accidente aéreo*)
* Gus Grissom (27 de xaneiro de 1967, *incendio do Apollo I*)
* Roger Chaffee (27 de xaneiro de 1967, *incendio do Apollo I*)
* Edward White (27 de xaneiro de 1967, *incendio do Apollo I*)
* Vladímir Komarov (24 de abril de 1967, *fallo do paracaídas na reentrada*)
* Edward Givens (6 de xuño de 1967 *accidente automobilístico*)
* Clifton Williams (5 de outubro de 1967, *accidente aéreo*)
* Iuri Gagarin (27 de marzo de 1968, *accidente aéreo*)
* Pavel Belyayev (10 de xaneiro de 1970, *enfermidade*)
* Georgi Dobrovolski (30 de xuño de 1971, *fallo de presurización na reentrada*)
* Viktor Patsayev (30 de xuño de 1971, *fallo de presurización na reentrada*)
* Vladislav Vólkov (30 de xuño de 1971, *fallo de presurización na reentrada*)

## Véxase tamén 
### Ligazóns externas 
* Fotografía orixinal na web da NASA
Rodrigo Ximénez de Rada

[miniatura|Fuero Viejo estendido de [Alcalá de Henares (Rodrigo Ximénez de Rada, 1235).]]

**Rodrigo Ximénez** (ou **Jiménez**) **de Rada**, nado en Puente la Reina en 1170 e finado en Lión o 10 de xuño de 1247, foi o primeiro bispo de Osma e, máis tarde, de Toledo. Destacou pola súa teima de recoñecer Toledo como principal sede ibérica, especialmente fronte a Braga e Santiago de Compostela.

## Traxectoria 
Pertencendo a unha familia da pequena nobreza do reino de Navarra, estudou Dereito na Universidade de Boloña e acadou o título de *Magister* en Teoloxía na Universidade de París. Tendo participado activamente nos esforzos diplomáticos de cara a paz entre o castelán Afonso VIII e o navarro Sancho VII, foi nomeado bispo de Toledo, en 1208.

Foi un dos principais impulsores da guerra santa cristiá contra os reinos musulmáns, así mesmo influíu enormemente na posterior historiografía castelanista e do papel que Castela debía asumir como herdeira dos godos para "reconquistar" Hispania. A súa diplomacia foi decisiva para o éxito da batalla das Navas de Tolosa. Compuxo importantes tratados da historia occidental como a *Historia Arabum* ou *De rebus Hispaniae* entre outros.

Morreu durante unha viaxe no río Ródano de volta de Lión, onde se atopara co papa Inocencio IV.

## Véxase tamén 
### Bibliografía 
* *Il ruggito della cristianità*. Igor Santos Salazar, in Medioevo, De Agostini Periodici, X (2008), pax. 51. 
* *La Spagna delle tre culture. Ebrei, cristiani e musulmani tra storia e mito*. A. Vanoli, Roma (2006). 
* *Alle origine della Reconquista*. A. Vanoli, Aragno ed., Torino, (2003).
Federación Francesa de Fútbol

A **Federación Francesa de Fútbol** (**FFF**) (en francés: *Fédération Française de Football*) é o máximo corpo reitor do fútbol en Francia. Dirixe á selección de Francia ademais, da dirección e organización da Liga de Fútbol Profesional (Ligue de Football Professionnel) e os Campionatos de Francia (Championnats de France). A Federación foi fundada en 1919 sendo ademais membro fundador tanto da FIFA como da UEFA.

## Competicións organizadas pola FFF 
Desde 1944 a FFF delega a Ligue de Football Professionnel* a organización dos campionatos de fútbol profesional (Ligue 1, Ligue 2 e Copa da liga). Líguea de Football Professionnel*, tamén coñecida polas súas siglas LFP, é un organismo baixo a autoridade da FFF.

Pola súa banda, a FFF xestiona directamente o resto de categorías non profesionais da Liga francesa de fútbol: National, CFA 1 e CFA 2. Por baixo destas, as categorías rexionais (*Ligues régionales* e *Districts départementaux de football*) están gestionades por entes territoriais que dependen directamente da FFF.

A FFF tamén organiza a Copa de Francia (*Coupe de France*), os campionatos entre clubs femininos (D1, D2 e D3) e os campionatos xuvenís, principalmente. En setembro de 2008 a FFF propuxo crear unha competición anual entre o catro mellores seleccións de Europa: , ,  e , co nome de Catro Nacións de Fútbol.

## Presidentes 
## Véxase tamén 
### Outros artigos 
* Ligue 1.
* Selección de fútbol de Francia.
* Mundial de Fútbol Francia 1998.

### Ligazóns externas 
* Sitio web oficial de la Federación Francesa de Fútbol .